وانة شمعة ومن كثر دمعي انطفيت
مازغرت بعين روحك من رحت؟؟؟؟؟؟؟؟
شلون كلبك طاوعك ضدي ومشيت
رد الية بداعة المني خذاك
ماأحلفك بية ادري اني انسيت
وانة بية جروح اسمهة الكبرياء
الشكوة لله وحتى لله ماشكيت
اهواي اجوني من غركت كالوا تعال
ردت امد اجفوفي لكني استحيت
ابيش قصرت وعفتني بلا وداع
جنت اعد حروف حجيك لوحجيت
ابلون جنحان النوارس شعري صار
واني مااكلك متت بس انتهيت
بية الك حنية اعمة يحن يشوف
صورة امة كبالة يسمر مادريت
وانت تدري الشاعر يهززززززززززة الحنين
ويعلم الله بهالقصيدة شكد بجيت
اذني عطشانة اعلى صوتك من زمان
ومن شفافك ياترف كلمة اشتهيت
دورت كلبك شفت مالي مكان
وين وعدك موكلت اني وفيت
جنت اكول راح من ملكاك اخجل
وخجلتني بكلمة اشعندك اجيت
لاتسد بيبان كلبك عالغريب
اني راجع من عساني ما اجيت